Komisijos reglamentas (EB) Nr. 2235/2003
2003 m. gruodžio 23 d.
nustatantis bendrąsias Tarybos reglamentų (EB) Nr. 1782/2003 ir (EB) Nr. 1868/94 taikymo taisykles dėl bulvių krakmolo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr.1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantis tam tikras paramos schemas ūkininkams bei iš dalies pakeičiantis Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 [1], ypač į jo 145 straipsnio c punktą,
atsižvelgdama į 1994 m. liepos 27 d. Tarybos reglamentą (EB) Nr. 1868/94, nustatantį bulvių krakmolo gamybos kvotų sistemą [2], ypač į jo 8 straipsnį,
kadangi:
(1) Reglamento (EB) Nr. 1782/2003 IV dalies 6 skyriuje numatyta pagalba ūkininkams, auginantiems bulvių krakmolo gamybai skirtas bulves. Remiantis to reglamento 93 straipsniu, išmokos suma taikoma bulvių kiekiui, kurio reikia pagaminti vieną toną krakmolo.
(2) Reglamento (EB) Nr. 1868/94 4a straipsnyje numatyta minimali bulvių krakmolui skirtų bulvių kaina. Ši kaina derinama atsižvelgiant į krakmolo kiekį bulvėse. Minėto reglamento 5 straipsnyje numatyta priemoka, mokėtina bulvių krakmolą gaminančioms įmonėms už pagamintą krakmolo kiekį.
(3) Būtina nustatyti bendrąsias bulvių svorio ir pagalbos bulvių krakmolui išmokų nustatymo taisykles, minimalią kainą ir priemoką už krakmolo kiekį bulvėse.
(4) Šiame reglamente numatytos priemonės atitinka Tiesioginių išmokų vadybos komiteto ir Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Taikant Reglamento (EB) Nr. 1782/2003 93 ir 94 straipsnius ir Reglamento (EB) Nr. 1868/94 4a ir 5 straipsnius, bulvių svoris nustatomas remiantis šio reglamento I priedu.
Reglamento Nr. 1782/2003 93 straipsnyje numatytos pagalbos bulvių krakmolui išmokos, minimali kaina ir priemoka už Reglamento (EB) Nr. 1868/94 4a ir 5 straipsniuose numatytą krakmolo kiekį bulvėse nustatytos šio reglamento II priede.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Jis taikomas nuo 2004-2005 rinkos metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 23 d.